नई दिल्‍ली: दिल्ली सिग्नेचर ब्रिज के उद्घाटन के मौके पर हुए हंगामे को लेकर बीजेपी सांसद मनोज तिवारी ने दिल्ली सीएम और आप अध्यक्ष अरविंद केजरीवाल और विधायक अमानतुल्लाह खान के खिलाफ गैर-इरादतन हत्या का केस दर्ज करा दिया है. ब्रिज के उद्घाटन समारोह के दिन एक तरफ जहां मनोज तिवारी की दिल्ली पुलिस के अफसरों के अलावा AAP कार्यकर्ताओं से झड़प हुई थी, तो वहीं आम आदमी पार्टी के विधायक अमानतुल्ला खान ने मनोज तिवारी को धक्का दे दिया था.